CELEX: 22017D0028
Language: fi
Date: 2015-07-10 00:00:00
Title: ETA:n sekakomitean päätös N:o 188/2015, annettu 10 päivänä heinäkuuta 2015, ETA-sopimuksen liitteen XIII (Liikenne) muuttamisesta [2017/28]

12.1.2017   
               
               
                  FI
               
               
                  Euroopan unionin virallinen lehti
               
               
                  L 8/20
               
            ETA:n SEKAKOMITEAN PÄÄTÖS
      N:o 188/2015,
      annettu 10 päivänä heinäkuuta 2015,
      ETA-sopimuksen liitteen XIII (Liikenne) muuttamisesta [2017/28]
      ETA:n SEKAKOMITEA, joka
      ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
      sekä katsoo seuraavaa:
      
                  (1)
               
               
                  Alusten aiheuttamasta ympäristön pilaantumisesta ja säännösten rikkomisista määrättävistä seuraamuksista annetun direktiivin 2005/35/EY muuttamisesta 21 päivänä lokakuuta 2009 annettu Euroopan parlamentin ja neuvoston direktiivi 2009/123/EY (1) olisi otettava osaksi ETA-sopimusta.
               
            
                  (2)
               
               
                  Sen vuoksi olisi muutettava ETA-sopimuksen liitettä XIII,
               
            ON HYVÄKSYNYT TÄMÄN PÄÄTÖKSEN:
      1 artikla
      Muutetaan ETA-sopimuksen liite XIII seuraavasti:
      
                  1)
               
               
                  Poistetaan 56v kohdassa (Euroopan parlamentin ja neuvoston direktiivi 2005/35/EY) oleva mukautusteksti.
               
            
                  2)
               
               
                  Lisätään 56v kohtaan (Euroopan parlamentin ja neuvoston direktiivi 2005/35/EY) teksti seuraavasti:
                  ”, sellaisena kuin se on muutettuna seuraavalla:
                  
                              —
                           
                           
                              
                                 32009 L 0123: Euroopan parlamentin ja neuvoston direktiivi 2009/123/EY, annettu 21 päivänä lokakuuta 2009 (EUVL L 280, 27.10.2009, s. 52)”.
                           
                        
            2 artikla
      Direktiivin 2009/123/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
      3 artikla
      Tämä päätös tulee voimaan 11 päivänä heinäkuuta 2015, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).
      4 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
      
         Tehty Brysselissä 10 päivänä heinäkuuta 2015.
         
            
               ETA:n sekakomitean puolesta
            
            
               Puheenjohtaja
            
            Atle LEIKVOLL
         
      
      
         (1)  EUVL L 280, 27.10.2009, s. 52.
      
         (*1)  Valtiosäännön asettamista vaatimuksista on ilmoitettu.
      
         LIITE
         
            SOPIMUSPUOLTEN YHTEINEN JULISTUS
         
         
            liitettäväksi 10 päivänä heinäkuuta 2015 annettuun ETA:n sekakomitean päätökseen N:o 188/2015, jolla Euroopan parlamentin ja neuvoston direktiivi 2009/123/EY otetaan osaksi ETA-sopimusta
         
         
            ”Euroopan parlamentin ja neuvoston direktiivi 2009/123/EY perustuu EY:n perustamissopimuksen 80 artiklaan (joka on nyt SEUT-sopimuksen 100 artikla). Sen tavoitteena on parantaa meriturvallisuutta ja tehostaa meriympäristön suojelua. Tämä on tarkoitus saavuttaa rikosoikeuden tarjoamia keinoja käyttämällä. Sopimuspuolet ovat sopineet, että tämä direktiivi otetaan osaksi ETA-sopimusta. Sopimuspuolet ovat yhtä mieltä siitä, että direktiivin 2009/123/EY ottaminen osaksi ETA-sopimusta ei vaikuta sopimuksen soveltamisalaan, ja ne panevat merkille, että SEUT-sopimuksen voimaantulon jälkeen EU:n lainsäätäjä voi SEUT-sopimuksen 83 artiklan 2 kohdan mukaisesti säätää vähimmäissäännöistä, jotka koskevat rikosten ja seuraamusten määrittelyä tietyllä EU:n politiikan alalla, jos tämä ”osoittautuu välttämättömäksi jonkin unionin politiikan tehokkaan täytäntöönpanon varmistamiseksi alalla, jolla on toteutettu yhdenmukaistamistoimenpiteitä”. SEUT-sopimuksen 83 artiklan 2 kohdan mukaisesti hyväksyttävät tulevat lainsäädäntötoimet eivät ole ETA:n kannalta merkityksellisiä.”